Nr. L 144/6 De Europæiske Fællesskabers Tidende 29. 5. 86 RÅDETS FORORDNING (EØF) Nr. 1628/86 af 26. maj 1986 om ændring af forordning (EØF) nr. 1533/85 om åbning, fordeling og forvaltning af et fællesskabstoldkontingent for visse ål henhørende under pos. ex 03.01 A II i den fælles toldtarif RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 28, under henvisning til akten vedrørende Spaniens og Portu- gals tiltrædelse, under henvisning til udkast til forordning, forelagt af Kommissionen, og ud fra følgende betragtning: Ved Rådets forordning (EØF) nr. 1533/85 (!) blev der for perioden 1. juli 1985 til 30. juni 1986 åbnet et toldkontin- gent for ferske ål (levende eller døde), kølede eller frosne, henhørende under pos. ex 03.01 A II i den fælles toldtarif og bestemt til forarbejdning i virksomheder ved røgning eller flåning eller bestemt til industriel fremstilling af varer henhørende under pos. 16.04 ; kongeriget Spanien og republikken Portugal bør få del i nævnte toldkontin- gent i det omfang, de har behov herfor, fra den 1. marts 1986 ; til at begynde med kan denne deltagelse begrænses til en mulighed for træk på fællesskabsreserven af mængder svarende til de behov, der opstår for indførsel fra tredjelande — UDSTEDT FØLGENDE FORORDNING : Artikel 1 I forordning (EØF) nr. 1533/85 foretages følgende ændringer : 1. Artikel 1, stk. 2, andet afsnit, affattes således : »Inden for de samme rammer anvender kongeriget Spanien og republikken Portugal toldsatser beregnet på grundlag af bestemmelserne herom i tiltrædelsesakten.« 2. Artikel 2, stk. 3, affattes således : »3. —Såfremt en importør afgiver meddelelse om en forestående indførsel af den pågældende vare i Grækenland eller Irland fra den 1. januar 1986 og i Spanien eller Portugal fra den 1. marts 1986 og anmoder om en andel af kontingentet, trækker den pågældende medlemsstat ved en meddelelse til Kommissionen en mængde svarende til behovet, for så vidt den kontingentmængde, der er til rådighed, tillader det.« Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. marts 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. maj 1986. () EFT nr. L 147 af 6. 6. 1985, s. 10. På Rådets vegne G. BRAKS Formand